ארז אהרוני

ארז אהרוני (נולד ב-1957) הוא סופר, עורך דין וטייס ישראלי.

ביוגרפיה 
אהרוני גדל בשכונת רמת חן ברמת גן, ולמד בבית הספר התיכון "עירוני ט'" בתל אביב, במגמה הריאלית. כנער הדריך בצופים ועסק בספורט. התגייס לחיל האוויר, וסיים קורס טיס במגמת קרב בשנת 1978. בהמשך, שרת בטייסת 131 (טייסת ההרקולסים) והשתתף בטיסות ובמבצעים שונים, כגון העלאת יהודי אתיופיה (מבצע משה ומבצע שלמה).

עם שחרורו, למד משפטים וסיים את התואר באוניברסיטת תל אביב בשנת 1983. עם קבלת רישיון עריכת דין הקים עם חבריו את משרד זיסמן, אהרוני, גייר ושות' המחזיק סניפים בישראל, בארצות הברית (ניו יורק, בוסטון, ווושינגטון), בסין (בייג'ינג, שאנגחאי ושנג'ן), בהודו ובאירופה. אהרוני מתפקד כשותף מנהל במשרד, ועוסק בתחומים משפטיים שונים, כמו נדל"ן, ליטיגציה, בנקאות ותקשורת.

אהבתו לכתיבה וסיפורת החלה בגיל צעיר. ב-2004, זכה סיפורו "גיעגועים" (קולות הברווז) במקום הראשון בתחרות הסיפור הקצר על שם אוריאל אופק. ב-2006 פורסם ספרו הראשון "חצי שפם" בהוצאת מעריב, וכשלוש שנים לאחר מכן יצא לאור ספרו "סודו של העיט" בהוצאת כנרת זמורה ביתן.

ב-2011 פורסם ספרו "אש בשדה קוצים", בעריכת אמנון ז'קונט, בהוצאת כנרת, זמורה-ביתן.

ספריו 
 ארז אהרוני, חצי שפם, מעריב, 2006
 ארז אהרוני, סודו של העיט, כנרת, זמורה-ביתן, 2009
 ארז אהרוני, אש בשדה קוצים, כנרת, זמורה-ביתן, 2011

קישורים חיצוניים 
 
 
 מהצג אל הדף, על תחרות הסיפור הקצר ע"ש אוריאל אופק, מאת יעל דר, 25 ביולי 2005, באתר וואלה תרבות
 אתר משרד עורכי הדין זיסמן, אהרוני, גייר ושות'
 

סופרים ישראלים
עורכי דין ישראלים
בוגרי תיכון עירוני ט' (תל אביב)
בוגרי אוניברסיטת תל אביב: משפטים
טייסי חיל האוויר הישראלי
בוגרי תנועת הצופים בישראל
ישראלים שנולדו ב-1957